แถวบ้านบึง หาร้านก๋วยเตี๋ยวกินได้ไม่ยาก ร้านดีๆส่วนใหญ่จะใช้หมึกแห้งมาทำน้ำซุป ร้านนี้ก็เช่นกัน ใช้หมึกแห้งมาทำน้ำซุป
  มาจากกรุงเทพฯใช้เส้นทางถนนสายบ้านบึง-แกลง ผมไม่ตรงเข้าบ้านบึงแต่มุ่งไปทางแกลงถึงแยกไฟแดงที่มีบิ๊กซีและโลตัส เลี้ยวซ้ายขับไปเจอสามแยก ร้านนี้จะอยู่ฝั่งตรงข้ามตรงตัวทีของสามแยก หาไม่ยากครับ
  ร้านเป็นตึกแถวห้องเดียว ตั้งตู้กันหน้าร้านเลย อ้อ ร้านนี้ไม่มีเย็นตาโฟร์นะครับ มีแต่ก๋วยเตี๋ยวธรรมดาและต้มยำ มีก๋วยเตี๋ยวลุยสวนและเมี่ยงคำ ชุดละ 50 บาท ราคาติดไว้ 40 แต่เค้าขอขึ้นตามราคาของ
 เล็กน้ำ เส้นเหนียวลื่น น้ำซุปร้อนดีหอมหมึกแห้ง เครื่องหนักไปทางหมู ชามนี้ 30 บาท
 เกี๊ยวหมูน้ำ เกี๊ยวหมูไส้น้อยไปหน่อยแผ่นเกี๊ยวออกหนา น้ำซุปหอมหวานหมึกแห้ง มีหมูสับมาด้วย 30 บาท
 เล็กแห้ง เครื่องเหมือนเล็กน้ำ แค่ไม่มีน้ำ เส้นเหนียวลื่นอร่อย ปรุงแซ่บซะเลย 30 บาท
 เมี่ยงคำซื้อฝากเพื่อน 50 บาท
สรุป มีดีที่น้ำซุป หอมหวานหมึกแห้ง มีสาหร่ายเพิ่มรสชาติ ร้านก๋วยเตี๋ยวที่ดีน้ำซุปต้องร้อน แบบร้านนี้เลยครับ จอดรถหน้าร้านหรือข้างทาง หาที่นั่งแล้วสั่งเลย